L 30/40 Jurnalul Oficial al Uniunii Europene 4.2.2011 DECIZIA COMISIEI din 3 februarie 2011 privind anumite măsuri destinate prevenirii introducerii, din Rusia, a virusului pestei porcine africane pe teritoriul Uniunii Europene [notificată cu numărul C(2011) 503] (Text cu relevanță pentru SEE) (2011/78/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 97/78J/CE a Consiliului din 18 decembrie 1997 de stabilire a principiilor de bază ale orga- nizării controalelor veterinare pentru produsele care provin din țări terţe şși sunt introduse în Comunitate (), în special articolul 22 alineatul (1) a treia liniuţă, întrucât: (1) Pesta porcină africană este o infecție virală extrem de contagioasă care afectează porcii domestici şi porcii mistreţi, care are potențialul unei extinderi foarte grave şi rapide, neţinând cont de frontierele naţionale. (2)  Din 2007, Rusia a raportat numeroase focare de pestă porcină africană la porcii domestici și mistreți răspândite pe întreg teritoriul acesteia. (3)  În ianuarie 2011 un focar de pestă porcină africană a fost raportat aproape de frontiera Uniunii, în regiunea Sankt Petersburg. Prezenţa bolii respective în apropiere de frontiera Uniunii constituie un risc grav pentru efectivele de animale din Uniune. (4) Transportatorul trebuie să asigure, pentru fiecare mijloc de transport utilizat la transportul animalelor, păstrarea unui registru conținând informații privind curățarea şi dezinfectarea, pentru o perioadă minimă de trei ani, în conformitate cu Directiva 64/432/CEE a Consiliului (2). (5)  Importul de porcine și de produse pe bază de carne de porc originare din Rusia nu este autorizat, însă virusul care cauzează boala poate persista, de asemenea, într-un mediu contaminat în afara animalului-gazdă şi poate fi astfel introdus în Uniune prin intermediul mijloacelor de transport care au transportat porcine. (6) Prin urmare, este necesar să se adopte anumite măsuri de protecție la nivelul Uniunii ținând cont de riscul de răspândire al bolii, de supraviețuirea virusului în mediu () JO L 24, 30.1.1998, p. 9. () JO 121, 29.7.1964, p. 1977[64. și de căile posibile ale transmiterii sale. În special, este necesar să se asigure că vehiculele care au transportat porcine şi care intră pe teritoriul Uniunii din Rusia sunt curățate și dezinfectate în mod adecvat. (7) Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 În sensul prezentei decizii, prin „mijloc de transport pentru animale” se înțelege orice mijloc de transport utilizat sau care a fost utilizat pentru transportul porcinelor. Articolul 2 Statele membre se asigură că, la sosirea din Rusia, operatorul de transport sau şoferul unui mijloc de transport pentru animale furnizează autorității competente a statului membru în cauză, la punctul de intrare pe teritoriul Uniunii, informații care atestă că mijlocul de transport a fost curățat şi dezinfectat după ultima descărcare a porcinelor. Aceste informații pot fi prezentate sub forma unei declarații, astfel cum este stabilită în anexa I sau într-o altă formă echi- valentă. Dacă informațiile sunt prezentate într-o altă formă, acestea vor include toate elementele stabilite în anexa menționată. Originalul declarației se păstrează de către auto- ritatea competentă, iar copia de către operatorul de transport/ şoferul mijlocului de transport pentru animale. Articolul 3 Autoritatea competentă a statului membru în care este situat punctul de intrare în Uniune verifică mijloacele de transport pentru animale care intră pe teritoriul Uniunii din Rusia, în scopul de a determina dacă au fost curățate și dezinfectate în mod corespunzător. Dacă curățarea și dezinfectarea s-au efectuat în mod satisfăcător, autoritatea competentă eliberează un certificat în conformitate cu modelul prezentat în anexa I. Originalul certificatului se păstrează de către operatorul de transport/şoferul mijlocului de transport pentru animale, iar copia documentului se păstrează de către autoritatea competentă.